
	Industria de Turbo Propulsores S.A.U
Zamudio, Parque Tecnológico Edeficio 300, 48170, Spānija

gilberto.coira@itpaero.com
Pratt & Whitney Canada Customer Service Centre Europe GmbH – A joint Venture of P & WC and MTU/Germany

gp.pwc.csc.contracts@pwc.ca 




Uzaicinājums iesniegt

sākotnējo piedāvājumu


Iepirkuma komisija informē, ka ir izpildījušies visi priekšnoteikumi, lai varētu turpināt konkursa procedūru ar sarunām “Helikopteru “Agusta 109E Power” dzinēju tehniskā apkope un remonts (4 gadi)” (iepirkuma identifikācijas numurs VRS 2024/39-02-ASOP, turpmāk – iepirkums) un iepirkuma komisija uzaicina kandidātus Industria de Turbo Propulsores S.A.U (turpmāk – ITP) un Pratt & Whitney Canada Customer Service Centre Europe GmbH – A joint Venture of P & WC and MTU/Germany (turpmāk – PWCCSC) iesniegt sākotnējos piedāvājumus iepirkuma ietvaros.

Iepirkuma 2.posma noteikumi un prasības attiecībā uz sākotnējiem piedāvājumiem:
1. Pasūtītāja nosaukums, adrese un kontaktinformācija:
1.1. pasūtītāja nosaukums — Valsts robežsardze;
1.2. pasūtītāja adrese — Rūdolfa iela 5, Rīga, Latvija (LV-1012);
1.3. Valsts robežsardzes struktūrvienība, kura veic iepirkumu pasūtītāja vajadzībām: Valsts robežsardzes Aviācijas un speciālo operāciju pārvalde, adrese: “Jaunsmilgas”, Runtorta, Isnaudas pagasts, Ludzas novads, Latvija (LV-5701), tālruņa numurs: (+371) 67209716, e-pasta adrese: asop@rs.gov.lv;
1.4. pasūtītāja kontaktpersonas:

1.4.1. Valsts robežsardzes Aviācijas un speciālo operāciju pārvaldes Lidlauka ekspluatācijas un bruņojuma dienesta priekšnieka vietnieks  Leonards Kukjans, tālruņa numurs: (+371) 67209739, e-pasta adrese: leonards.kukjans@rs.gov.lv ;
1.4.2. Valsts robežsardzes Aviācijas un speciālo operāciju pārvaldes Lidlauka ekspluatācijas un bruņojuma dienesta iepirkumu vadošā speciāliste Daina Misāne, tālruņa numurs: (+371) 67209722, e-pasta adrese:   . daina.misane@rs.gov.lv
2. Iepirkuma finansiālais pamats: pasūtītājs paredz apmaksāt sniegto pakalpojumu no Valsts robežsardzes finanšu līdzekļiem.
3. Paziņojuma par līgumu publikācijas datums Iepirkumu uzraudzības biroja tīmekļvietnē: 26.01.2025. 
4. Paziņojuma par līgumu publikācijas datums Eiropas Savienības Oficiālajā Vēstnesī: 27.01.2025.
5. Konkursa procedūras ar sarunām  apjoms ir noteikts tehniskajā specifikācijā (vēstules 1. pielikums).
6. Prasības attiecībā uz sākotnējā piedāvājuma noformējumu un iesniegšanu:
6.1. sākotnējais piedāvājums jāiesniedz līdz 2025. gada 30. janvārim plkst. 11:00 elektroniski — elektronisko iepirkumu sistēmas e-konkursu apakšsistēmas konkursa 
procedūras ar sarunām sadaļā (https://www.eis.gov.lv/EKEIS/Supplier/Procurement/XXX);
6.2. sākotnējo piedāvājumu sagatavo un iesniedz, ievērojot elektronisko iepirkumu sistēmas lietotāju rokasgrāmatā dotos norādījumus
;
6.3. sākotnējo piedāvājumu iesniedz elektroniskā formā (edoc, doc, docx, xls, xlsx, odf vai pdf formātā), kur piedāvājumā ietvertie dokumenti ir parakstīti kopā kā viena datne, ievērojot to, ka vienas datnes lielums ieteikts līdz 5 MB
;
6.4. sākotnējo piedāvājumu sagatavo latviešu vai angļu valodā. Sākotnējā apliecinājuma par tehnisko specifikācijas prasību izpildi  (vēstules 3. pielikums)  formā  noteiktie ražotāja iesniedzamie dokumenti var būt citā valodā (kas nav latviešu vai angļu valoda), bet tad tiem pievieno klāt no savas puses apliecinātu tulkojumu latviešu vai angļu valodā. Pretendents ir tiesīgs apliecināt visus sākotnējā piedāvājumā esošos atvasinātos dokumentus un tulkojumus, iesniedzot vienu kopēju apliecinājumu, kas attiecas uz visiem atvasinātajiem dokumentiem un tulkojumiem;
6.5. sākotnējā piedāvājuma dokumentus paraksta elektroniski vienā no šādiem veidiem:

6.5.1. izmantojot e-konkursu sistēmā iestrādātu paraksta rīku;

6.5.2. izmantojot drošu elektronisko parakstu.
Piezīme. Ja sākotnējo piedāvājumu (visu sākotnējā piedāvājuma dokumentu kopumu) parakstījusi viena persona, bet konkrētu sākotnējā piedāvājuma dokumentu atsevišķi parakstījusi vēl cita persona (kurai vajadzēja parakstīt un tai ir paraksta tiesības), tad uzskatāms, ka konkrēto dokumentu parakstījusi tikai un vienīgi dokumentu atsevišķi parakstījusī persona (t.i., uzskatāms, ka sākotnējā piedāvājuma dokumentu kopumu parakstījusī persona konkrēto dokumentu nav parakstījusi);

6.6. ja sākotnējā piedāvājuma dokumentus paraksta persona, kuras pārstāvības tiesības nav ierakstītas Latvijas Republikas komercreģistrā vai citā līdzvērtīgā publiskā reģistrā, tad sākotnējam piedāvājumam klāt pievieno dokumentu, kas apliecina šīs personas pārstāvības tiesības (piemēram, attiecīgās valsts komercreģistra dokumentu, pilnvaru utt.), vai šāda dokumenta kopiju;
6.7. ārpus elektronisko iepirkumu sistēmas iesniegtie sākotnējie piedāvājumi netiks izskatīti. Sākotnējie piedāvājumi, kas saņemti ārpus elektronisko iepirkumu sistēmas, netiek atvērti, un pasūtītājs tos neatvērtus nosūta atpakaļ iesniedzējam;
6.8. kandidāts norāda tās sākotnējā piedāvājuma daļas, kuras satur informāciju, kas uzskatāma par komercnoslēpumu vai konfidenciālu, kā arī to, kāds ir šāda statusa tiesiskais pamats;

6.9. sākotnējo piedāvājumu elektronisko iepirkumu sistēmā iesniedz, aizpildot konkursa procedūras ar sarunām sadaļā ievietotās formas vai sagatavojot dokumentus ārpus elektronisko iepirkumu sistēmas un augšupielādējot sistēmas attiecīgajās vietnēs aizpildītas formas. Kandidāts ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumentu atvēršanas un nolasīšanas iespējām;
6.10. sākotnējo piedāvājumu sagatavo tā, lai nekādā veidā netiktu apdraudēta elektronisko iepirkumu sistēmas darbība un nebūtu ierobežota piekļuve sākotnējā piedāvājumā ietvertajai informācijai, tostarp pievienotās datnes nedrīkst būt bojātas, neatbilstoši modificētas vai kļūdaini šifrētas. Sākotnējais piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja sākotnējais piedāvājums saturēs kādu no šajā apakšpunktā minētajiem riskiem, tas netiks izskatīts;

6.11. kandidāts jebkurā laikā līdz sākotnējā piedāvājuma iesniegšanas termiņa beigām var atsaukt vai grozīt savu sākotnējo piedāvājumu. Grozījumi vai atsaukums ir iesniedzami tikai elektroniski, izmantojot elektronisko iepirkumu sistēmu. Atsauktos sākotnējos piedāvājumus un pēc sākotnējo piedāvājumu iesniegšanas termiņa beigām iesniegtos sākotnējos piedāvājumus neatver;
6.12. kandidāts piedāvā sniegt pakalpojumu saskaņā ar tehniskajā specifikācijā (vēstules 1. pielikums) un vispārīgās vienošanās projektā (vēstules 2.pielikums) noteikto, iesniedzot sākotnējo apliecinājuma par tehnisko specifikācijas prasību izpildi. Sākotnējo apliecinājuma par tehnisko specifikācijas prasību izpildi kandidāts sagatavo atbilstoši vēstules 3. pielikumā noteiktajai formai;
6.13. pretendents piedāvā sniegt pakalpojumu par noteiktu atlīdzību, iesniedzot sākotnējo finanšu piedāvājumu. Sākotnējo finanšu piedāvājumu pretendents sagatavo atbilstoši vēstules 4. pielikumā noteiktajai formai ievērojot, lai:
6.13.1. cenas būtu norādītas euro vai USD;
6.13.2. cenas būtu norādītas ar 2 (divi) zīmēm aiz komata.

Sākotnējā finanšu piedāvājuma cenā jāiekļauj visus nodokļus (izņemot pievienotās vērtības nodokli), nodevas un izmaksas, kas saistītas ar pakalpojuma sniegšanu, izmaksas kas saistītas ar kredītiestādes vai apdrošināšanas sabiedrības izsniedzamo garantiju saskaņā ar vispārīgās vienošanās noteikumiem, kā arī garantijas saistībām;
6.14. pretendents nav tiesīgs iesniegt piedāvājuma variantus.
7. Sākotnējos piedāvājumus atver 2026. gada 30.janvārī plkst.15.00. Sākotnējo piedāvājumu atvēršanas procedūra notiek elektronisko iepirkumu sistēmā konkursa procedūras ar sarunām sadaļā.
8. Ja pretendents ir veicis sākotnējā piedāvājuma otrā līmeņa šifrēšanu, tad kandidāts 15 minūšu laikā pēc sākotnējo piedāvājumu atvēršanas faktiskas uzsākšanas (t.i., no brīža, kad elektronisko iepirkumu sistēmā kandidātiem tiek paziņots, ka sākotnējo piedāvājumu atvēršanas sanāksme ir uzsākta) veic sākotnējo piedāvājumu atšifrēšanu. Pretendents veic sākotnējo piedāvājumu atšifrēšanu, izmantojot elektronisko iepirkumu sistēmā pieejamos rīkus.
9.  Uzskatāms, ka sākotnējā piedāvājuma dokuments nav iesniegts, ja:

9.1. attiecīgās datnes tips neatbilst vēstules 5.3. apakšpunktā noteiktajam un attiecīgo datni nav iespējams atvērt ar pasūtītāja izmantoto programmatūru;

9.2.  attiecīgā datne ir tehniski bojāta un nav atverama;

9.3.  attiecīgās datnes atvēršanu antivīrusa programmatūra bloķē kā potenciāli bīstamu;

9.4.  attiecīgo datni nav iespējams atvērt sakarā ar to, ka kandidāts veicis sākotnējā piedāvājuma otrā līmeņa šifrēšanu un pielaidis kļūdas sākotnējā piedāvājuma šifrēšanas vai atšifrēšanas procesā vai arī vispār nav veicis sākotnējā piedāvājuma atšifrēšanu;

9.5.  attiecīgās datnes atvēršana varētu kaut kādā veidā apdraudēt elektronisko iepirkumu sistēmas darbību.
10. Pēc sākotnējo piedāvājumu izvērtēšanas iepirkuma komisija var pieņemt lēmumu piešķirt vispārīgās vienošanās noslēgšanas tiesības, ja piedāvājumi atbilst izvirzītājam prasībām un tos nav jāuzlabo. Ja iepirkuma komisija konstatē, ka sākotnējo piedāvājumu saturu jāuzlabo, tad tā veic sarunas ar pretendentiem ar mērķi sasniegt konkursa procedūra ar sarunām mērķi.
11. Sarunu norises kārtība:
11.1. pēc sākotnējo piedāvājumu iesniegšanas termiņa beigām un sākotnējo piedāvājumu izvērtēšanas slēgtās sēdēs pasūtītājs uzsāk ar pretendentiem sarunas;
11.2. pretendents sarunām ar iepirkuma komisiju var deleģēt vienu vai vairākus pārstāvjus. Pretendenta pārstāvji, ierodoties uz sarunām, iesniedz iepirkuma komisijai dokumentus, kas apliecina viņu pilnvaras pārstāvēt pretendentu sarunās ar iepirkuma komisiju;

11.3. provizoriskie datumi sarunu veikšanai ir no 2026. gada 9. līdz 12.februārim. Iepirkuma komisija veic sarunas ar katru pretendentu atsevišķi. Iepirkuma komisija, pēc saviem ieskatiem, veic sarunas ar pretendentu vienreiz vai vairākas reizes. Par katru nākamo sarunu sākuma laiku iepirkuma komisija informē pretendentu vismaz četras dienas iepriekš, nosūtot paziņojumu uz pretendenta pārstāvja elektroniskā pasta adresi un, vienlaikus, sazinoties ar pretendenta pārstāvi telefoniski;
11.4. gan pirmās sarunas, gan katras nākamās sarunas ilgst tik ilgi, cik iepirkuma komisija uzskata par nepieciešamu, tomēr ne ilgāk par trīs dienām pēc kārtas. Sarunas noris katru dienu no plkst. 9.00 līdz plkst. 12.00 un no plkst. 13.00 līdz plkst. 16.00. Citā laikā sarunas var tikt īstenotas tikai tad, ja iepirkuma komisija un pretendenta pārstāvji, kas piedalās sarunās, par to atsevišķi vienojušies;
11.5. visas sarunas noris pasūtītāja telpās — “Jaunsmilgās”, Runtorta, Isnaudas pagastā, Ludzas novadā (Valsts robežsardzes Aviācijas un speciālo operāciju pārvaldē) vai videokonferences režīmā, videokonferences programmatūru iepirkuma komisijai un pretendentam savstarpēji saskaņojot;

11.6. visas sarunas notiek angļu, latviešu vai krievu valodā. Ja pretendenta pārstāvji, kas piedalās sarunās, nepārvalda angļu, latviešu vai krievu valodu, tad pretendents un iepirkuma komisija vienojas par tulka nodrošināšanu.
11.7. pasūtītājs, organizējot sarunas, veiks sarunu audioierakstu ar mērķi protokolēt sarunas un aizsargāt pasūtītāja un kandidāta likumiskās intereses.  

12. Sarunu saturs:
12.1. sarunu ietvaros:
12.1.1. iepirkuma komisija apspriež ar pretendentu tā iesniegto sākotnējo piedāvājumu nolūkā panākt, lai pretendenta galīgais piedāvājums atbilstu visām izvirzītajām prasībām;
12.1.2. iepirkuma komisija apspriež ar pretendentu nepieciešamību galīgajā tehniskajā specifikācijā grozīt sākotnējā tehniskajā specifikācijā paredzētās prasības, kuras nemaina konkursa procedūras ar sarunām būtību;

12.1.3. iepirkuma komisija apspriež ar pretendentu nepieciešamību galīgajā vispārīgās vienošanās projektā grozīt sākotnējā vispārīgās vienošanās projektā paredzētos noteikumus.
12.2. ja iepirkuma komisija plāno pabeigt sarunas, tā ar uzaicinājuma vēstuli informē pretendentus un nosaka vienotu termiņu galīgo piedāvājumu iesniegšanai;
12.3. iepirkuma komisija ir tiesīga prasīt pretendentam iesniegt nākamo sarunu turpināšanai nepieciešamos dokumentus, kas saistīti ar tehniskās specifikācijas prasību izpildi. 
13. Prasības attiecībā uz galīgā piedāvājuma noformējumu un iesniegšanu:
13.1. tad, kad iepirkuma komisija sarunu turpināšanu ar pretendentiem uzskata par nelietderīgu, iepirkuma komisija pieņem lēmumu par sarunu pabeigšanu;
13.2. pēc sarunu pabeigšanas iepirkuma komisija izstrādā galīgo tehnisko specifikāciju un galīgo vispārīgās vienošanās projektu un nosūta pretendentiem uzaicinājumu iesniegt galīgo piedāvājumu. Uzaicinājumam iesniegt galīgo piedāvājumu pielikumā pasūtītājs pievieno:
13.2.1. galīgo tehnisko specifikāciju;

13.2.2. galīgo vispārīgās vienošanās projektu;

13.2.3. galīgā apliecinājuma par tehniskās specifikācijas prasību izpildi formu;

13.2.4. galīgā finanšu piedāvājuma formu.
13.3. uzaicinājumā iepirkuma komisija papildus norāda galīgā piedāvājuma iesniegšanas termiņu un vietu. Termiņu galīgā piedāvājuma iesniegšanai iepirkuma komisija nosaka ne īsāku par 10 dienām pēc dienas, kad pasūtītājs uz e-pasta adresi nosūtījis pretendentam adresēto uzaicinājumu;
13.4. iepirkuma komisija uzaicinājumu abiem pretendentiem nosūta vienlaikus un abiem pretendentiem uzaicinājumā nosaka vienādu galīgo piedāvājumu iesniegšanas termiņu;
13.5. pretendents piedāvā sniegt pakalpojumus saskaņā ar galīgajā tehniskajā specifikācijā un galīgajā vispārīgās vienošanās projektā noteikto, iesniedzot galīgo apliecinājuma par tehnisko specifikācijas prasību izpildi. Galīgo apliecinājuma par tehnisko specifikācijas prasību izpildi pretendents sagatavo atbilstoši uzaicinājumam pielikumā pievienotajai galīgā apliecinājuma par tehnisko specifikācijas prasību izpildi formai.
13.6. pretendents piedāvā sniegt pakalpojumus par noteiktu atlīdzību, iesniedzot galīgo finanšu piedāvājumu. Galīgo finanšu piedāvājumu pretendents sagatavo atbilstoši uzaicinājumam pielikumā pievienotajai galīgā finanšu piedāvājuma formai.
14. Iepirkuma komisija pārbauda, vai pretendenta galīgais piedāvājums atbilst uzaicinājumā iesniegt galīgo piedāvājumu noteiktajam — t.i., pārbauda, vai pretendenta galīgais piedāvājums atbilst galīgajā tehniskajā specifikācijā izvirzītajām prasībām, vai pretendents savā galīgajā piedāvājumā ir apņēmies (bez ierunām) piegādāt preces un sniegt pakalpojumus saskaņā ar galīgajā vispārīgās vienošanās projektā paredzētajiem noteikumiem un vai pretendenta galīgais piedāvājums atbilst uzaicinājumam iesniegt galīgo piedāvājumu pielikumā pievienotajai galīgā tehniskā piedāvājuma un galīgā finanšu piedāvājuma formai.
15. Ja iepirkuma komisija konstatē, ka pretendenta galīgajā finanšu piedāvājumā, aprēķinot kopējo cenu, pielaistas aritmētiskas kļūdas, tad pasūtītājs labo kopējo cenu, ņemot par pamatu galīgajā finanšu piedāvājumā norādītās vienību cenas.
16. Ja pretendenta galīgais piedāvājums neatbilst uzaicinājumā iesniegt galīgo piedāvājumu noteiktajam, tad pasūtītājs izslēdz pretendentu no turpmākas dalības konkursa procedūrā ar sarunām. Ja pretendenta galīgais piedāvājums neatbilst iesniegt galīgo piedāvājumu noteiktajām noformējuma prasībām, tad pasūtītājs, izvērtējot konkrēto neatbilstību būtiskumu, var lemt par pretendenta neizslēgšanu no dalības konkursa procedūrā ar sarunām. Tāpat arī, ja pretendenta galīgajā piedāvājumā ir acīmredzama pārrakstīšanās kļūda (piemēram, ja pretendenta galīgais piedāvājums nesakrīt ar sarunu gaitā pretendenta sniegto informāciju pasūtītājam), tad pasūtītājs var lemt par pretendenta neizslēgšanu no dalības konkursa procedūrā ar sarunām, pieprasot pretendentam precizēt savu galīgo piedāvājumu.
17.  Iepirkuma komisija vispārīgās vienošanās slēgšanas tiesības piešķir tam pretendentam, kura piedāvājums starp tiem pretendentiem, kas nav izslēgti no dalības konkursa procedūrā ar sarunām saskaņā ar vēstules 19. punktu, ir saimnieciski visizdevīgākais. Pasūtītājs par saimnieciski visizdevīgāko piedāvājumu atzīst piedāvājumu, kuram saskaņā ar vēstules 17.1. apakšpunktā pievienotās tabulas paredzētajiem noteikumiem piešķirto punktu summa ir vislielākā.
17.1. Vērtēšanas kritēriji:
	Nr. p.k.
	Vērtēšanas kritērijs
	Maksimālais punktu skaits

	1.
	Finanšu piedāvājumā norādīto cenu summa (euro vai USD)
	90

	2.
	Finanšu piedāvājumā norādītā un vispārīgās vienošanās darbības laikā piešķirtā atlaide uzstādāmām jaunajām rezerves daļām, ņemot vērā ražotāja rezerves daļu cenas, % (procentos)
	10

	3.
	Ar pretendenta tehniskās bāzes un pasūtītāja tehniskās bāzes savstarpējo attālumu saistošs izmaksu koeficients (ja pretendenta tehniskā bāze, no kurienes tiek komandēti speciālisti vai uz kurieni nosūtīts helikoptera “Agusta 109E Power” dzinējs vai tā komponents, atrodas Latvijā, Lietuvā, Igaunijā)
	8

	4.
	Ar pretendenta tehniskās bāzes un pasūtītāja tehniskās bāzes savstarpējo attālumu saistošs izmaksu koeficients (ja pretendenta tehniskā bāze, no kurienes tiek komandēti speciālisti vai uz kurieni nosūtīts helikoptera “Agusta 109E Power” dzinējs vai tā komponents, atrodas Polijā, Slovākijā, Čehijā, Vācijā, Dānijā, Zviedrijā, Somijā)
	7

	5.
	Ar pretendenta tehniskās bāzes un pasūtītāja tehniskās bāzes savstarpējo attālumu saistošs izmaksu koeficients (ja pretendenta tehniskā bāze, no kurienes tiek komandēti speciālisti vai uz kurieni nosūtīts helikoptera “Agusta 109E Power” dzinējs vai tā komponents, atrodas Slovēnijā, Bulgārijā, Beļģijā, Luksemburgā, Nīderlandē, Lielbritānijā, Francijā, Itālijā, Maltā, Rumānijā)
	6

	6.
	Ar pretendenta tehniskās bāzes un pasūtītāja tehniskās bāzes savstarpējo attālumu saistošs izmaksu koeficients (ja pretendenta tehniskā bāze, no kurienes tiek komandēti speciālisti vai uz kurieni nosūtīts helikoptera “Agusta 109E Power” dzinējs vai tā komponents, atrodas Spānijā, Grieķijā, Portugālē)
	5

	7.
	Ar pretendenta tehniskās bāzes un pasūtītāja tehniskās bāzes savstarpējo attālumu saistošs izmaksu koeficients (ja pretendenta tehniskā bāze, no kurienes tiek komandēti speciālisti vai uz kurieni  nosūtīts helikoptera “Agusta 109E Power” dzinējs vai tā komponents, atrodas ASV, Kanādā vai citā valstī, kura ir ārpus Savienības muitas teritorijas
 )
	1


17.2. Vērtējot vēstules 17.1. apakšpunktā ietvertās tabulas rindā ar 1. numuru pēc kārtas paredzēto kritēriju, pasūtītājs pretendentam, kas piedāvā viszemāko attiecīgā rādītāja vērtību, piešķir maksimālo punktu skaitu, bet pārējiem pretendentiem — saskaņā ar šādu formulu:

P = (Y/X) × Z, kur

P — pretendentam piešķiramo punktu skaits;

X — pretendenta piedāvātā attiecīgā rādītāja vērtība;

Y — iepirkuma ietvaros piedāvātā viszemākā attiecīgā rādītāja vērtība;

Z — attiecīgajam kritērijam maksimālais piešķiramo punktu skaits (tabulas trešā kolonna).

17.3. Ja finanšu piedāvājumā cenas norādītas USD, piedāvājumu vērtēšanai finanšu piedāvājumā norādīto cenu summa tiks konvertēta uz euro pēc Eiropas Centrālās bankas publicētā eiro kursa uz piedāvājumu iesniegšanas termiņa pēdējo dienu.
17.4. Vērtējot tabulas rindā ar 2. numuru pēc kārtas paredzēto kritēriju, pasūtītājs pretendentam, kura piedāvātā attiecīgā rādītāja vērtība ir vislielākā, piešķir maksimālo punktu skaitu, bet pārējiem pretendentiem — saskaņā ar šādu formulu:
P = (X/Y) × Z, kur Y>0 un

P — pretendentam piešķiramo punktu skaits;

X — pretendenta piedāvātā attiecīgā rādītāja vērtība;

Y — iepirkuma ietvaros piedāvātā attiecīgā rādītāja vislielākā vērtība;

Z — attiecīgajam kritērijam maksimālais piešķiramo punktu skaits (tabulas trešā kolonna).
17.5. Ja visu pretendentu piedāvātā attiecīgā rādītāja vērtība ir “0”, tad visi pretendenti attiecīgajā kritērijā saņem 0 punktus.

17.6. Tabulas rindā ar 3.-7. numuru pēc kārtas paredzētie kritēriji tiek vērtēti atbilstoši pretendenta piedāvājuma informācijai par pretendenta tehniskās bāzes, no kurienes tiek komandēti speciālisti vai nosūtīts atremontēts helikoptera “Agusta 109E Power” dzinējs vai tā komponents, atrašanās vietu (adresei).
17.7. Ja pretendents ir iesniedzis piedāvājumu kā piegādātāju apvienība, tad tabulas rindā ar 3.-7. numuru pēc kārtas paredzētajam kritērijam aprēķina vidējo atbilstošo punktu skaitu: 
Vidējais punktu skaits = (visu piegādātāju apvienības dalībnieku atbilstošo punktu summa/ piegādātāju apvienības dalībnieku skaits).
17.8. Ja pretendents ir iesniedzis piedāvājumu ar apakšuzņēmēju (-iem), tad tabulas rindā ar 3.-7. numuru pēc kārtas paredzētajam kritērijam aprēķina vidējo atbilstošo punktu skaitu: 

Vidējais punktu skaits = (pretendenta un apakšuzņēmēju atbilstošo punktu summa/ pretendenta un apakšuzņēmēju kopējais skaits).
17.9. Ja pirms tam, kad pieņemts lēmums par vispārīgas vienošanās slēgšanas tiesību piešķiršanu, iepirkuma komisija konstatē, ka vismaz divu piedāvājumu novērtējums ir vienāds, tad iepirkuma komisija izvēlas to pretendentu, kura punktu skaits tabulas rindā ar 1. numuru pēc kārtas paredzētajā kritērijā ir visaugstākais. Ja punktu skaits tabulas rindā ar 1. numuru pēc kārtas paredzētajā kritērijā ir vienāds, tad pasūtītājs aicinās šo konkrēto pretendentu pārstāvjus un organizēs atklātu izlozi. Situācijā, kad pretendenta(-u) pārstāvis(-ji) izvēlēsies nepiedalīties izlozē, pasūtītājs veiks izlozi bez pretendenta(-u) pārstāvja(-u) klātbūtnes. Ja pretendents nepiedalīsies izlozē, tad viņam nav tiesību izteikt iebildumus par notikušās izlozes rezultātiem.
18. Prasības saistību izpildes nodrošinājumam: prasības saistību izpildes nodrošinājumam (priekšapmaksas atmaksas garantija) ir noteiktas vispārīgās vienošanās projekta (vēstules 2. pielikums)  12. punktā.

19. Pirms galīgā lēmuma pieņemšanas par vispārīgas vienošanās slēgšanas tiesību piešķiršanu iepirkuma komisija:
19.1. ievērojot Latvijas Republikas Publisko iepirkumu likuma 42. pantā noteikto kārtību, veic pārbaudi par to, vai uz pretendentu, kuram būtu piešķiramas līguma slēgšanas tiesības, neattiecas Latvijas Republikas Publisko iepirkumu likuma 42. panta otrās daļas 2. punktā paredzētie piegādātāju izslēgšanas no dalības iepirkuma procedūrā nosacījumi
. Ja kandidāts piedāvājumā norādījis apakšuzņēmēju, kura sniedzamo pakalpojumu vērtība ir vismaz 10 000 euro un pasūtītājs kandidātu atlasē (konkursa procedūras ar sarunām 1. posms) ir veicis šāda apakšuzņēmēja pārbaudi atbilstoši Latvijas Republikas Publisko iepirkumu likuma 42. panta otrās daļas prasībām, tad iepirkuma komisija pārbauda, vai uz šādu apakšuzņēmēju neattiecas Publisko iepirkumu likuma 42. panta otrās daļas  2. punktā paredzētie piegādātāju izslēgšanas nosacījumi. Gadījumā, ja pretendents sākotnējā piedāvājumā norādīs jaunu apakšuzņēmēju, kura sniedzamo pakalpojumu vērtība ir vismaz 10 000 euro, tad iepirkuma komisija pārbauda, vai uz šādu apakšuzņēmēju neattiecas Publisko iepirkumu likuma 42. panta otrās daļas  1., 2., 3.,4., 5., 6., 7., 10., 11., 12., 13. un 14. punktā paredzētie piegādātāju izslēgšanas nosacījumi;
19.2. ievērojot Starptautisko un Latvijas Republikas nacionālo sankciju likuma 111. pantā noteikto kārtību, veic pārbaudi par to, vai uz pretendentu, kuram būtu piešķiramas līguma slēgšanas tiesības, tā valdes vai padomes locekli, patieso labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt pretendentu darbībās, kas saistītas ar filiāli, neattiecas Starptautisko un Latvijas Republikas nacionālo sankciju likuma 11.1 panta pirmajā daļā paredzētie izslēgšanas gadījumi;
20. Ja kandidāts plāno piesaistīt vispārīgas vienošanās saistību izpildei apakšuzņēmēju, tad kandidāts:
20.1. piedāvājumā iekļauj apakšuzņēmēja apliecinājumu (brīvā formā) par to, ka viņš piekrīt piedalīties konkursa procedūra ar sarunām un norāda:
20.1.1. pakalpojumus, kurus apņemas pildīt līguma ietvaros gadījumā, ja ar kandidātu turpmāk tiks noslēgts vispārīgā vienošanās;
20.1.2. izpildāmo pakalpojumu izmaksas euro bez PVN;
20.1.3. informāciju par to, kādi resursi tiks nodoti kandidāta rīcībā un resursu nodošanas veidu;
20.1.4. informāciju par atbilstību vai neatbilstību mazo vai vidējo uzņēmumu statusam
.
20.2. par katru apakšuzņēmēju kvalifikācijas dokumenti iesniedzami tādā apjomā, kādā tie piedalās piedāvājumā un vispārīgas vienošanās izpildē
;
20.3. ja kandidāts izvēlas iesniegt Eiropas vienoto iepirkuma procedūras dokumentu (turpmāk — ESPD)
, tad kandidāts iesniedz ESPD par katru apakšuzņēmēju.
21. Pēc vispārīgās vienošanās slēgšanas tiesību piešķiršanas un ne vēlāk kā uzsākot tās izpildi, pretendentam būs jāiesniedz pakalpojuma sniegšanā iesaistīto apakšuzņēmēju (ja tādus plānots iesaistīt) sarakstu, kurā norāda apakšuzņēmēja nosaukumu, kontaktinformāciju un to pārstāvēttiesīgo personu, ciktāl minētā informācija ir zināma.
22. Pasūtītājs slēdz ar izraudzīto pretendentu vispārīgo vienošanos, pamatojoties uz galīgo vispārīgas vienošanās projektu un izraudzītā pretendenta galīgo piedāvājumu.
Pielikumā
: 

1. Sākotnējā tehniskā specifikācija uz 2 (divi) lapām.
2. Sākotnējās vispārīgās vienošanās projekts uz 24 (divdesmit četri) lapām.
3. Sākotnējā apliecinājuma par tehnisko specifikāciju izpildi forma uz 2 (divi) lapām.
4. Sākotnējā finanšu piedāvājuma forma uz 2 (divi) lapām.
Iepirkuma komisijas priekšsēdētājs




L.Kukjans
Valsts robežsardzes Aviācijas un speciālo operāciju pārvaldes

Lidlauka ekspluatācijas un bruņojuma dienesta 
iepirkumu vadošā speciāliste Misāne
67209722, daina.misane@rs.gov.lv
ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU
� Elektronisko iepirkumu sistēmas lietotāju rokasgrāmatā ietvertā informācija pieejama tīmekļvietnē: � HYPERLINK "https://www.eis.gov.lv/EKEIS/NetHelp/lv/LRG%20Help.htm#!Documents" �https://www.eis.gov.lv/EKEIS/NetHelp/lv/LRG%20Help.htm#!Documents�.


�  � HYPERLINK "https://www.eis.gov.lv/EKEIS/Publication/View/1063?subsystemCode=KON" �https://www.eis.gov.lv/EKEIS/Publication/View/1063?subsystemCode=KON� “How to add files larger than 5 MB in the e-tender”.


� EIROPAS PARLAMENTA UN PADOMES REGULAS (ES) Nr. 952/2013  (2013. gada 9. oktobris), ar ko izveido Savienības Muitas kodeksu 4. pants.  Piezīme: neattiecas uz valstīm, kuram pamatojoties uz minēto regulu tiek piemēroti muitas nodokļu samaksas atvieglojumi. 








� Latvijas Republikas Publisko iepirkumu likuma 42. panta otrās daļas 2. punktā paredzētos apstākļus iepirkuma komisija pārbauda tikai attiecībā uz dienu, kad pieņemts lēmums par iespējamu līguma slēgšanas tiesību piešķiršanu.


� Atbilstoši Komisijas 2003. gada 6. maija Ieteikumam par mikro, mazo un vidējo uzņēmumu definīciju (OV L124, 20.5.2003.) .


� Kvalifikācijas prasības un kvalifikāciju apliecinošie dokumenti ir norādīti Valsts robežsardzes Aviācijas un speciālo operāciju pārvaldes iepirkuma komisijas 2025. gada 22. janvāra sēdē apstiprinātā konkursa procedūras ar sarunām kandidātu atlases nolikuma 12. punktā (atrodas https://www.eis.gov.lv/EKEIS/Supplier/Procurement/XXX) 


� ESPD sagatavo atbilstoši Eiropas Komisijas 2016. gada 5. janvāra īstenošanas regulā 2016/7, ar ko nosaka standarta veidlapu Eiropas vienotajam iepirkuma procedūras dokumentam, noteiktajām prasībām. ESPD veidlapa (Word formātā) un tās aizpildīšanas prasības pieejamas tīmekļvietnē: http://www.iub.gov.lv/lv/node/587.


� Tīmekļvietne, kurā pieejami dokumenti: https://www.eis.gov.lv/EKEIS/Supplier/Procurement/XXX





